חוק למניעת פגיעה במדינת ישראל באמצעות חרם

{{ח:התחלה}}
{{ח:כותרת|חוק למניעת פגיעה במדינת ישראל באמצעות חרם, התשע״א–2011}}

{{ח:פתיח-התחלה}}
{{ח:מאגר|2000767}} {{ח:תיבה|ס״ח תשע״א, 972|חוק למניעת פגיעה במדינת ישראל באמצעות חרם|https://fs.knesset.gov.il/18/law/18_lsr_301223.pdf}}; {{ח:תיבה|בג״ץ 5239/11|ביטול סעיף 2(ג)|https://supremedecisions.court.gov.il/Home/Download?path{{=}}HebrewVerdicts/11/390/052/k21&fileName{{=}}11052390_k21.pdf&type{{=}}4}}.
{{ח:סוגר}}
{{ח:מפריד}}

{{ח:סעיף|1|הגדרה}}
{{ח:ת}} בחוק זה, ”חרם על מדינת ישראל“ – הימנעות במתכוון מקשר כלכלי, תרבותי או אקדמי עם אדם או עם גורם אחר, רק מחמת זיקתו למדינת ישראל, מוסד ממוסדותיה או אזור הנמצא בשליטתה, שיש בה כדי לפגוע בו פגיעה כלכלית, תרבותית או אקדמית.

{{ח:סעיף|2|חרם – עוולה אזרחית|תיקון: בג״ץ 5239/11}}
{{ח:תת|(א)}} המפרסם ביודעין קריאה פומבית להטלת חרם על מדינת ישראל, ועל פי תוכנה של הקריאה והנסיבות שבהן פורסמה יש אפשרות סבירה שהקריאה תביא להטלת החרם, והמפרסם מודע לאפשרות כאמור, עושה עוולה אזרחית והוראות {{ח:חיצוני|פקודת הנזיקין|פקודת הנזיקין [נוסח חדש]}} יחולו עליו.
{{ח:תת|(ב)}} לעניין {{ח:חיצוני|פקודת הנזיקין#סעיף 62|סעיף 62(א) לפקודת הנזיקין [נוסח חדש]}} לא יראו מי שגרם להפרת חוזה מחייב כדין על ידי קריאה להטלת חרם על מדינת ישראל כמי שפעל מתוך צידוק מספיק.
{{ח:תת|(ג)}} {{ח:הערה|(בוטל).}}

{{ח:סעיף|3|הוראות בדבר הגבלת השתתפות במכרז}}
{{ח:ת}} שר האוצר, בהסכמת שר המשפטים ובאישור ועדת החוקה חוק ומשפט של הכנסת, רשאי לקבוע הוראות לעניין הגבלת השתתפותו במכרז של מי שפרסם ביודעין קריאה פומבית להטלת חרם על מדינת ישראל או של מי שהתחייב להשתתף בחרם כאמור, לרבות התחייבות שלא לרכוש מוצרים או שירותים המיוצרים או מסופקים במדינת ישראל, במוסד ממוסדותיה או באזור הנמצא בשליטתה; בסעיף זה, ”מכרז“ – מכרז שיש לערוך לפי {{ח:חיצוני|חוק חובת המכרזים|חוק חובת המכרזים, התשנ״ב–1992}}.

{{ח:סעיף|4|הוראות בדבר מניעת הטבות}}
{{ח:תת|(א)}} שר האוצר, בהתייעצות עם שר המשפטים, רשאי להחליט לגבי מי שפרסם ביודעין קריאה פומבית להטלת חרם על מדינת ישראל או לגבי מי שהתחייב להשתתף בחרם כאמור כי –
{{ח:תתת|(1)}} לא יראו בו מוסד ציבורי לעניין {{ח:חיצוני|פקודת מס הכנסה#סעיף 46|סעיף 46 לפקודת מס הכנסה}};
{{ח:תתת|(2)}} הוא לא יהיה זכאי לקבל כספים מהמועצה להסדר ההימורים בספורט לפי {{ח:חיצוני|חוק להסדר ההימורים בספורט#סעיף 9|סעיף 9 לחוק להסדר ההימורים בספורט, התשכ״ז–1967}}; הפעלת הסמכות לפי פסקה זו טעונה את הסכמת שר התרבות והספורט;
{{ח:תתת|(3)}} הוא לא ייחשב כמוסד ציבור לפי {{ח:חיצוני|חוק יסודות התקציב#סעיף 3א|סעיף 3א לחוק יסודות התקציב, התשמ״ה–1985}}, לעניין קבלת תמיכה לפי סעיף תקציב; הפעלת הסמכות לפי פסקה זו טעונה את הסכמת השר שקבעה הממשלה כממונה על אותו סעיף תקציב, כאמור {{ח:חיצוני|חוק יסודות התקציב|בפסקה (2) להגדרה ”ממונה על סעיף תקציב“ שבחוק האמור}};
{{ח:תתת|(4)}} הוא לא יהיה זכאי לערבות לפי {{ח:חיצוני|חוק ערבויות מטעם המדינה|חוק ערבויות מטעם המדינה, התשי״ח–1958}};
{{ח:תתת|(5)}} הוא לא יהיה זכאי להטבות לפי {{ח:חיצוני|חוק לעידוד השקעות הון|חוק לעידוד השקעות הון, התשי״ט–1959}}, או לפי {{ח:חיצוני|חוק לעידוד מחקר ופיתוח בתעשייה|חוק לעידוד מחקר ופיתוח בתעשייה, התשמ״ד–1984}}; הפעלת הסמכות לפי פסקה זו טעונה את הסכמת שר התעשייה המסחר והתעסוקה.
{{ח:תת|(ב)}} בהפעלת סמכותו לפי סעיף קטן (א), יפעל שר האוצר בהתאם לתקנות שיתקין לעניין זה בהסכמת שר המשפטים ובאישור ועדת החוקה חוק ומשפט של הכנסת; ואולם לא הותקנו תקנות כאמור, אין בכך כדי לפגוע בסמכות לפי סעיף קטן (א).

{{ח:סעיף|5|ביצוע}}
{{ח:ת}} שר המשפטים ממונה על ביצוע חוק זה.

{{ח:סעיף|6|תחילה}}
{{ח:ת}} תחילתו של {{ח:פנימי|סעיף 4|סעיף 4}} תשעים ימים מיום פרסומו של חוק זה.

{{ח:חתימות|התקבל בכנסת ביום ט׳ בתמוז התשע״א (11 ביולי 2011).}}
* '''בנימין נתניהו'''
ראש הממשלה
* '''יעקב נאמן'''
שר המשפטים
* '''שמעון פרס'''
נשיא המדינה
* '''ראובן ריבלין'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]